Teṭṭef-iyi txennaqt! Ttruɣ meǧǧdeɣ la ḥya. Ttrun yid-i meǧǧden. Refdeɣ ifassen-iw d asawen, ttɛenniɣ ɣer Rebbi ttnajiɣ-t: “D acu n ddnub-iw a Lmelk n yigenwan imi iyi-issenɣel ibawen-inu? Ttwaḥeqreɣ ttwadulleɣ keč telliḍ! Γef wacu I yi-tqusseḍ? ∑ni wwiɣ deɛwessu deg taddart, neɣ čiɣ ayla n tuǧǧal d yigujilen? Illa winḥeqreɣ seg yimeɣban neɣ sdermeɣ tiqenṭert neɣ ukreɣ lǧameɛ? Illa melmi giɣ kra n lbaṭel ɛni kefreɣ yis-k neɣ jehleɣ am ferɛun? Neɣ kecmeɣ deg ccerk-ik am Nemrod? aql-I d amdan ay lliɣ, ma illa wanda ɛaleɣ, ssuref-iyi tqileḍ-iyi!”